Dalam siri hebat yang bakal mendapat anugerah ini,
saya telah tunjukkan buat pertama kali lebih baik daripada orang lain
cara manusia membawa dirinya keluar dari zaman batu,
mencipta pertanian, berfikir dan pembinaan piramid
dan akhirnya mengasaskan bandar Rom purba yang baru.
Tapi itu bukan penamat cerita,
sebab itu baru episod pertama.
PENYAMPAI DOKUMENTARI TANDA TEMPAT
Tidak syak lagi yang manusia telah maju
tapi bolehkah mereka melangkah lebih jauh atau cuma terbaring saja?
Untuk mencapai tahap seterusnya,
manusia perlu percaya sesuatu yang lebih besar daripada dirinya.
Lebih besar daripada gajah itu sendiri.
Dalam episod ini, saya akan lihat cara manusia menemui agama
dan kita akan selesaikan perdebatan yang berlaku selama berabad.
Yang mana lebih baik, Bible atau Quran?
Quran.
Yang itu?
Semuanya berlaku di sini,
di satu-satunya planet yang berbaloi diperjuangkan.
Inilah Cunk on Earth.
EPISOD DUA: AGAMA DAN PEPERANGAN
Kita di zaman Rom Sebelum Masihi.
Empayar Rom berada di kemuncak.
Walaupun dengan tiang dan mozek yang cantik,
ada kekosongan di hati budaya Rom.
Bukan main lagi seronok duduk sambil minum wain di vomitorium,
tapi lama-kelamaan, mereka perlukan sesuatu yang lebih lagi.
Termasuklah mop.
Manusia inginkan kesedaran.
Untuk mencari itu, mereka perlukan suri teladan spiritual, ikon,
seperti Tuhan.
Kebetulan,
seseorang yang sesuai dengan peranan itu akan tiba.
Tak lain, tak bukan. Jesus Christ.
Dia dilahirkan di kandang kuda yang kecil
yang secara ironinya, bukan persekitaran stabil untuk bayi,
melainkan itu anak keldai yang dipercayai
bukan Jesus.
Sebenarnya, lukisan sebenar ini menjelaskan
apabila Christ dilahirkan, ada bulatan sakti di kepalanya
yang akan membakar semua jerami dan rambut ketika dia keluar.
Jangan khuatir, nanti saya kupas tentang Islam.
Jesus lahir sebagai Yahudi, kemudian menjadi tukang kayu
ketika dia mengikut ayahnya dalam bidang pertukangan kerusi dan meja.
Perkara ironi tentang Jesus Christ menjadi tukang kayu
ialah dia dinamakan sempena dua perkataan yang anda suka jerit
selepas terpukul jari dengan tukul.
Cendekiawan percaya dia tokoh sejarah sebenar
seperti Justin Timberlake atau Garfield.
Tak kisahlah jika mereka fikir
anak Tuhan sebenar yang memiliki mukjizat atau tidak
seperti berjalan atas wain atau bantu si pekak melihat…
mereka semua setuju dia berdakwah tentang toleransi dan keampunan,
mesej yang sangat penting bagi pengikutnya yang teruja
yang lama-kelamaan akan bunuh sesiapa yang tak mahu mendengarnya.
Tak sangka pula tukang kayu radikal ini menakutkan pihak berkuasa Rom.
Mereka anggap Jesus sangat berbahaya dan buat dia disalibkan.
Bukan sekejap saja, tapi sehingga mati.
Bayangkan emosi Christ yang keliru.
Dia dihantar ke bumi untuk selamatkan manusia, namun apabila di sini,
dia menahan seksaan fizikal kerana dipaku pada salib,
dan mengetahui logo itu bagus
untuk kempennya dalam jangka panjang.
Jesus dibunuh kerana orang tak suka dia berdakwah,
jadi bolehkah kita anggap dia mangsa selebriti pertama budaya penolakan?
Saya rasa budaya penolakan itu memerlukan…
PROFESOR SEJARAH
idea orang ramai
yang melihat Jesus mempertahankan sesuatu
dan mereka pasti mereka tahu perkara itu.
- Maaf, itu bukan soalan. - Ya?
Saya serius bertanya jika kita boleh panggil dia
mangsa selebriti pertama budaya penolakan untuk rancangan kami.
Kamera di sana.
Sebenarnya, ia macam…
Ia untuk kredit penamat dengan muzik latar yang cepat.
Silakan.
Kamera di sana.
- Okey, kamera ini? - Ya.
Mungkin boleh katakan Jesus ialah mangsa selebriti pertama budaya penolakan.
Bagus. Terima kasih.
Yang menakjubkan, apabila hayat Christ sudah tamat,
dia muncul semula, naik ke bukit dan diangkat ke syurga,
memecahkan semua rekod kerana melompat ke atas ketika proses itu.
Ketika hayatnya, Jesus cuma ada 12 pengikut,
lebih sedikit daripada akaun Instagram Pak Cik Steve saya yang membosankan.
Namun semua itu berubah apabila ajarannya mula tersebar
dalam bentuk tulisan.
Selepas dia mati, Jesus kembali ke bumi dalam bentuk buku, bukan?
Kenapa orang Kristian memanggil buku istimewa itu sebagai Bib-le?
Bible.
Begitu cara sebutannya?
Saya tak pernah dengar sesiapa menyebutnya sebelum ini. Macam mana tadi?
- Bible. - Kenapa ejaannya Bib-le?
- Sebab saya lihat tulisannya. BIBLE. - Ya.
- Bib-le. - Bible.
Mesej Christ disebarkan jauh oleh hawari,
kira-kira 2,000 tahun sebelum keluarnya lagu puja tekno Belgium,
"Pump Up the Jam".
LAGU HIT TECHNOTRONIC YANG LAIN TERMASUK "GET UP! (BEFORE THE NIGHT IS OVER)"
DAN "THIS BEAT IS TECHNOTRONIC"
BPM "PUMP UP THE JAM" IALAH 125, SAMA DENGAN DEGUPAN JANTUNG KUCING BEREHAT
INI IALAH LAGU KEBANGSAAN KANADA
LIRIKNYA BERI PETUNJUK KEPADA LOKASI ARNAB EMAS YANG DIKEBUMIKAN
YANG TAK PERNAH DIJUMPAI
Bukan semua orang menghargai kedatangan agama Kristian,
terutamanya di Rom, di tempat orang Kristian ditindas,
iaitu teruk dalam bahasa Latin.
Jika dulu anda orang Kristian,
mungkin tempat paling teruk untuk anda ialah Colosseum,
kawasan kesengsaraan yang setara dengan Birmingham.
Di sinilah orang Rom pertama kali melempar orang Kristian kepada singa,
mungkin untuk melihat dakwah mereka akan menjinakkan haiwan
dan buat ia kurang marah dan kurang menggigit.
Jika orang Kristian menang dan makan singa,
adakah mereka layak ke pusingan seterusnya?
Mereka perlu makan haiwan lain,
seperti kuda atau seumpamanya?
Sebenarnya, tak banyak bukti
yang mereka lempar orang Kristian kepada singa.
Untuk ini, boleh awak pura-pura yang ramai orang Kristian
dilemparkan kepada singa?
Yakah? Tapi itu salah.
Awak rasa orang Kristian akan maafkan singa itu kerana memakan mereka
ketika ia berlaku?
Mungkin mereka tak salahkan singa itu.
Singa itu cuma buat mengikut sifat semula jadinya dan…
Adakah kita tahu perasaan singa tentang diberi satu jenis makanan saja?
Tak mungkin seronok, bukan?
Bayangkan setiap hari, lauk kita menjerit dan tak nak berhenti.
Itu pasti ada kesan terhadap kesihatan mentalnya.
- Kesihatan mental singa? - Ya.
Menakjubkan, dalam beberapa ratus tahun,
orang Rom telah menganut agama Kristian itu sendiri.
Namun kenapa?
Tragisnya, tiada orang yang terlibat dengan Rom purba masih hidup hari ini.
Untuk mengetahui perkara yang berlaku, kita kena membaca teks purba,
seperti yang anda buat ketika hubungan sudah tamat.
Disebabkan bacaan sains moden,
kita sekarang tahu Constantine Empayar Rom
yang namanya bermaksud tak berubah,
suatu hari menganut agama Kristian.
Kemudian, semua orang Rom menganut agama Kristian.
Sejurus selepas itu,
mereka berhenti melempar orang Kristian kepada singa.
Tiada orang tahu sebabnya.
Orang Rom telah menjumpai Tuhan hampir sekelip mata.
Apa istimewanya tentang agama sehingga boleh mempengaruhi kita secara tiba-tiba?
Kenapa manusia perlu percayakan sesuatu yang lebih besar daripada diri kita?
Adakah sebab kita tak cukup gemuk?
PROFESOR FALSAFAH AGAMA
Saya rasa matlamat dan nilai
terdiri daripada elemen paling penting untuk kehidupan bahagia.
Tapi ia mesti membantu alau awak rasa betapa besarnya dunia,
tiba-tiba kita rasa lebih kurus.
Boleh jadi.
Ada orang tiba-tiba tukar agama, bukan?
Kawan saya Paul, memandu ke Winchester
dan sebuah lori terbabas di hadapannya,
dan dia melanggar lori itu dan keadaan itu menjadi perlahan.
Paul, yang tidak beragama, bercakap dengan Jesus dan berkata,
"Aku berjanji jika aku selamat, aku akan percayaMu."
Dia memang terselamat, tapi tengkorak dan kedua-dua kakinya retak.
Kenapa Jesus buat begitu kepada dia?
Awak dah tanya soalan yang sangat penting
tentang sifat takdir.
- Yakah? - Benar.
Jika kita percaya dengan Tuhan yang baik,
kenapa banyak kejahatan di dunia ini?
- Jadi, kawan awak… - Paul.
Paul, kemalangannya,
sejauh mana seseorang boleh salahkan Tuhan untuk itu?
Sebenarnya, Paul tak pernah maafkan Dia.
Dia kata, "Kalau saya jumpa Christ lagi, siaplah Dia."
Ya.
Rom telah menjadi isyarat kepercayaan Kristian,
namun bencana hampir tiba
kerana orang Rom telah menganuti agama keamanan,
tepat pada masa mereka mengalami kekalahan teruk
oleh sesetengah orang yang percaya kan kezaliman.
Mereka ialah Vandal,
kumpulan purba yang terkenal dengan sifat pemusnah mereka
seperti Gun N' Roses.
Sekarang, saya berdiri dan juga di Rom moden,
dengan secara kebetulannya,
juga tapak Rom purba.
Di sinilah serangan ngeri di bandar ini Vandal berlaku.
Segerombolan Vandal lalu di sini,
melepasi kedai kopi dengan staf yang biadab,
sehingga ke sini untuk membunuh, menjarah dan membakar sesuka hati mereka.
Kita juga tahu persimpangan trafik itu tidak wujud ketika itu,
jadi mereka boleh abaikan
mana-mana isyarat jalan ketika serangan mereka.
Kedai piza itu juga takkan dibuka
sebab mereka rasa amukan berlaku pada hari Ahad.
Menurut TripAdvisor, ia tutup ketika hujung minggu
dan ia tak sesuai dengan kumpulan besar.
Namun semua yang anda lihat di sekitar sini
semuanya habis musnah.
Ketika Vandal berada di bahagian bandar ini
dan di destinasi seterusnya,
mereka cuma meninggalkan kemusnahan dan najis kuda.
Rom telah dirampas, dimusnahkan,
sehingga tiada apa-apa yang tinggal.
Apabila jatuhnya Rom, seluruh Empayar Rom musnah.
Zaman seterusnya dikenali sebagai Zaman Kegelapan.
Alamak!
Zaman kegelapan bunyinya macam satu gejala, bukan?
Mungkin macam wabak.
Maksud awak Zaman Kelam?
Oh ya. Begitu ya?
Jika maksud awak terma yang lama
- untuk awal Zaman Pertengahan. - Ya.
Melainkan kita tak guna terma itu lagi.
Yakah?
Sebenarnya, ia mempunyai konotasi negatif tentang gelap dan jahil
- dan zaman kemalapan. - Betul.
Tak juga.
Ketika itu, ada pemikir, ahli sejarah, artis dan penulis yang hebat.
Namun, ia agak teruk.
Zaman Kelam merupakan era yang menyedihkan,
ketika seluruh Eropah melakukan sesuatu dalam kegelapan,
yang buat sesuka hati dan dijangkiti penyakit.
Ia membuatkan orang tidak gembira.
Apabila kita lihat zaman pertengahan, ada lagu yang agak menjengkelkan,
iaitu Hey-Nonny-No asyik dimainkan.
- Ya, begitulah. - Awak tahu muzik itu?
Itu agak…
Ya.
Ya, macam begitulah.
Dari mana bunyi itu datang? Tak bolehkah ia dimatikan?
Zaman Kelam ialah satu tragedi untuk kemajuan manusia
yang melambatkan ciptaan 5G selama beratus tahun.
Jadi, kita ada Zaman Kelam.
Ada tak Zaman Cerah?
Kenyataan itu dibuat oleh orang pada zaman moden awal,
yang dipanggil "Renaissance", iaitu zaman pencerahan.
Kemudian, kita ada era yang lain
yang orang gelar Zaman Kesedaran.
Adakah ia dalam episod ini atau nanti?
Saya rasa ia akan dibincangkan nanti.
Sekarang, kita di episod berapa?
Saya rasa sesuatu berkenaan Zaman Pertengahan.
Ya, tapi adakah ini episod tiga atau empat?
Saya rasa saya tak pasti.
Kita berdua bingung, bukan?
Ini sangat teruk.
Mujurlah, Eropah bukan satu-satunya negara yang ada sejarah ketika itu.
Boffins percaya negara lain seperti Amerika Selatan dan Asia
juga ada sejarah tersendiri,
dan mereka kekalkan peradaban dengan cara mereka yang kelakar, eksotik
dan aneh.
Ini bandar Chichen Itza,
dibina oleh orang Mayan di negara Mexico sekarang.
Inilah teras utamanya,
Kuil Kukulkan.
Jika anda dibawa ke sini 1,000 tahun lalu,
anda mungkin akan dikorbankan
untuk memuja Chaac, dewa hujan.
Hari ini, anda mungkin akan singgah
sebagai aktiviti percutian yang menyeronokkan di resort Tulum.
Di situlah tempat penginapan saya,
di Hotel dan Spa Casa de Lujo bertaraf lima bintang.
Ia sebuah resort yang merangkumi semua,
berada di garis pantai Tulum yang indah
yang terkenal dengan kemewahannya.
Semua bilik ialah jenis suite, dan dengan pemandangan laut yang indah,
sukar untuk fikirkan alasan untuk turun dari katil.
Selain daripada pantai yang cantik dan cahaya mataharinya
di depan pintu bilik anda.
Jika cahaya matahari terlalu panas,
ada tiga kolam renang untuk anda sejukkan badan,
termasuklah kolam untuk dewasa sahaja.
Ada juga kolam untuk kanak-kanak,
dengan Kelab Kura-kura yang berikan mereka keseronokan
dalam hidup mereka yang penting setakat ini.
Dengan pilihan lima restoran di situ,
anda takkan bosan dengan makanannya.
Jika semua itu tak cukup, Spa Inspirasi yang mengagumkan
menawarkan pilihan kesihatan bertaraf dunia
daripada jagaan kuku kaki ke urutan.
Apabila matahari terbenam, kehidupan malam bermula.
Dengan semangat tempatan, wain dan bir semuanya percuma,
tiada sebab untuk menahan diri.
Dengan cahaya matahari sepanjang hari dan berparti sepanjang malam,
anda pasti takkan mahu balik.
Philomena menginap selama lima malam di Hotel dan Spa Casa de Lujo.
Harga yang merangkumi semua bermula daripada 200 pound semalam,
untuk dua orang, tak termasuk cukai tambah.
Tertakluk kepada terma dan syarat.
Sementara kaum Mayan menyembah dewa mereka,
berjuta batu jauhnya di negeri Arab,
seorang nabi bernama Muhammad mengasaskan agama lain, iaitu Islam.
Nampaknya, Islam boleh menjadi satu topik yang sensitif,
dan penerbit kata jika saya tak ikut skrip,
saya mungkin akan menyebabkan insiden antarabangsa yang serius.
Sejujurnya, anginnya kuat.
Tak apa. Saya akan improvisasi.
Jadi, apa pendapat kita tentang Islam?
Sebenarnya…
KANDUNGAN INI TIDAK TERSEDIA DI WILAYAH ANDA
Sejujurnya, saya rasa semua itu langsung tidak kontroversi.
Islam mewakili pecahan radikal daripada agama sebelumnya
kerana bentuk bangunannya agak berbeza.
Ia tersebar merentasi dunia
hampir secepat Berita Fox seperti yang masih mereka sangkakan.
Ia sejenis lepa yang sukar ditolak macam Nutella.
Quran kata berbaloi jika kita menimba ilmu.
Jadi, para cendekiawan Islam
mencipta universiti dan perpustakaan pertama
yang mengandungi semua ilmu dunia
yang pada ketika itu mungkin muat dalam satu risalah.
Oleh sebab mereka perlu lebih banyak ilmu untuk memuatkan perpustakaan,
cendekiawan Islam terlibat dalam matematik, kalkulus, geometri,
dan semestinya algebra, yang paling Islamik.
Tidak ketinggalan, agama Kristian juga berkembang,
disebabkan mubaligh.
Mubaligh dikenali kerana kedudukan mereka,
iaitu Tuhan di atas kerana Dia penting,
dan kita semua perlu menerimanya.
Selepas dihantar oleh Paus,
mubaligh membawa Bible dan salib
dan berangkat dari sini
dan menuju merentasi peta dengan berhati-hati,
dan akhirnya berada di Ireland,
tempat menyebarkan dakwah dengan membaca kuat-kuat…
Saya terlupa kitab itu.
Perjalanan pada ketika itu sangat meletih dan melelahkan,
jadi mubaligh awal tak mahu
berulang alik sama macam saya.
Apabila mereka tiba di destinasi,
benda yang mereka bawa akan mengubah dunia selamanya.
Bible dan…
Siapa yang alihkan salib ini?
Agama Kristian ialah trend pada zaman pertengahan,
kegilaan yang akan bertahan selamanya.
Ia membawa kepada peningkatan dalam ikonografi agama.
Gambar Jesus diletakkan di mana-mana.
Pada zaman pertengahan, ada banyak lukisan Jesus.
Macam mana dia cari masa untuk bergaya untuk pelukis?
Dia sangat lapang?
Secara kiasannya,
dia sentiasa ada di mana-mana.
Jadi, mereka lukis gambar dia berdasarkan memori
seperti seseorang gambarkan penceroboh kepada tukang lakar polis,
tapi penceroboh anak Tuhan?
Dalam banyak lukisan Jesus, terdapat dua jenis, bukan?
Sama ada gambar bayi atau gambar dia disalib.
Ada tak lukisan dia disalib ketika masih bayi?
Tiada.
Aduhai, mereka terlepas peluang untuk meraih simpati, bukan?
Pernah tak Jesus melukis dirinya sendiri?
Ia…
Saya rasa tidak.
Pasti tiada rekod tentang itu.
Adakah itu pasti?
Dia mungkin tak tandatangan. Dia agak sederhana orangnya, bukan?
Dia bersederhana dalam beberapa perkara.
Dia juga kata dia anak Tuhan.
Ya, dia boleh saja rahsiakan.
Kalau begitu, dia takkan dibunuh.
Ya! Dungu betul.
Bukan Jesus saja yang mengilhami karya seni.
Terdapat juga lukisan Muhammad,
tapi penerbit kami perlu tandatangan borang janji untuk tak tunjukkannya.
Pada abad ke-11,
kebanyakan negara Eropah telah menganut agama Kristian,
tapi ia tak menghalang mereka untuk terus berperang.
Pada tahun 1095, Paus Urban II memujuk mereka untuk berhenti berperang,
berbaik-baik dan serang orang Islam pula.
Raja-raja Eropah bersetuju dan melancarkan perjalanan amal bersenjata
untuk memaksa dunia Islam menerima salib.
Mereka menggelarnya Crus-Aid.
Kemudian, tentera dari Eropah menuju ke timur
dengan harapan untuk menyebarkan dakwah di pelbagai negara.
Jadi ketika Perang Salib,
para salibi terus pergi ke Jerusalem dengan perisai.
Bunyinya sangat tak selesa.
Adakah ia ditaja?
Ia boleh dikatakan ditaja oleh gereja…
Ya.
…kerana ekspedisi ini perlu ditaja.
Ya. Kawan saya, Paul, yang berjalan sejauh 30 batu ke Harrogate atas tajaan
dengan berpakaian seperti Spider-Man untuk program amal Help For Heroes.
Pada hari tersebut, dia alami cirit-birit tapi dia terus bertahan.
Ia salah satu perkara mulia yang pernah saya lihat tapi menjijikkan.
Akhirnya, penaja terpaksa masuk campur, tapi dia dah kumpul sebanyak 368 pound.
Salibi tak pernah buat begitu, bukan?
Tidak.
Pada tahun 1099, orang Kristian menjajah Jerusalem.
Namun kemudian, mereka buat kesilapan taktikal,
dan kembali tanpanya.
Jadi orang Islam dengan arahan ketuanya, Saladin, menentang semula,
dan menawan semula Jerusalem.
Sekarang, semua orang berminat dengan Perang Salib,
jadi mereka berpegang teguh padanya,
melawan semula untuk lihat pihak yang memenangi Jerusalem tahun tersebut.
Bunyi Perang Salib itu sendiri sangat kejam.
Kenapa semua agama tak boleh belajar untuk hidup bersama dengan aman
seperti di Ireland?
Saya rasa kalau awak jumpa orang yang tahu jawapan untuk itu,
jadi awak kena dedahkannya secepat mungkin.
Ya. Baiklah.
Sementara orang Kristian dan Islam berperang,
seorang lelaki memutuskan untuk tunjuk cara menghasut perang yang sebenarnya.
Lelaki itu ialah ketua orang Mongol, Genghis Khan.
Di Mongol, "Khan" bermaksud "raja" dan "Genghis" bermaksud… benda lain.
Pada zaman sekarang, Genghis Khan kurang menjadi bualan
berbanding Dennis Quaid,
tapi ketika itu, dia lelaki paling ditakuti di Bumi.
Genghis dan pengikutnya menyerang
kebanyakan negara Eropah dan Asia.
Berjuta-juta orang dibunuh tanpa belas kasihan.
Ramai yang kepalanya disembelih.
Ada yang dipotong kaki terlebih dahulu, kemudian lengan atau seumpamanya,
kemudian mungkin muka mereka,
yang mungkin masih meraung ketika ia terbang di pondok mereka
atau di tempat mereka tinggal.
Kemudian penceroboh mungkin ambil mayat itu dan memotongnya,
merebusnya dalam sup ukir semua tulang pelvis yang dibuang
menjadi senduk besar untuk menghirupnya,
kemudian duduk berdekatan pendiangan, menghirup sup yang mengerikan itu
sambil ketawa dan meniupnya.
Sejujurnya, ia langsung tak tersusun.
Berapa pain darah
yang ditumpahkan kerana Genghis Khan?
Kita kena tahu jumlah orang yang terbunuh.
AHLI SEJARAH
- Ya. - Ada kisah
beberapa tentera Mongolia
yang dihantar, mungkin sehingga berjuta orang.
- Berapa pain untuk seorang? - Saya rasa lapan.
- Jadi, minimum, lapan juta pain? - Ya.
Tentu tiada bank darah ketika itu, bukan?
Sayangnya.
Dengan keadaan yang berlaku,
betulkah orang di Eropah bina rumah berkubu?
Jawapannya, tidak.
Apabila saya berdiri di entah apa istana ini,
saya asyik tertanya-tanya kehidupan pada zaman pertengahan
kerana zaman itu sudah berlalu,
jadi saya cuma boleh tertanya-tanya.
Namun, bayangkan saja.
Di pusat atrium ini, meja disediakan untuk kenduri.
Orang menghempas kendi bersama-sama dan ketawa.
Meja dihidangkan dengan daging pinggul rusa, pai ayam,
angsa panggang di dalam khinzir.
Penuh meja.
Semangkuk plum di sana. Saya rasa itu lauk.
Di sini, orang kampung berulang alik dengan perhiasan mereka.
Kesateria yang berjalan dalam sut perisainya.
Di sudut ini, seseorang mainkan seruling zaman pertengahan.
Di depannya, ada tukang lawak,
yang melompat-lompat dengan loceng kecilnya.
Ada gergasi besar memerhati…
dan menikmati pemandangan itu.
Di hujung sana, raja sedang duduk di takhtanya
di sebelah permaisuri, uskup dan tir.
Mereka perhatikan Merlin yang dipenggal kepalanya,
dan bergolek di lantai sehingga ke sana
dan babi hutan pun melahapnya.
Menjijikkan.
Anda bertuah kerana tak melihat itu.
Tiba-tiba, keriangan itu terganggu
apabila tingkap kaca berkecai dan anak panah terbang ke dalam bilik ini.
Ia terkena dinding ini,
betul-betul di tengah Dewangga Bayeux ini.
Cungapan dan bisikan jelas kedengaran,
ketika Thomas à Becket, iaitu saya, menarik anak panah itu daripada dinding.
Sebentar.
Aduhai.
Ada mesej pada anak panah ini.
Thomas keluarkan mesej itu dengan teliti, buang anak panah…
- Aduh! - Maaf.
…membuka mesej itu dan baca kuat-kuat.
Ini daripada Robin Hood,
mengugut untuk membalas dendam terhadap semua orang
atas perbuatannya terhadap Gandalf.
Keluhan kedengaran, tukang lawak pengsan,
rungutan kerisauan bergema, semakin kuat dan bertukar menjadi raungan.
Kucar-kacir jadinya.
Seruling menjadi sumbang.
Beruang menari melolong kesakitan.
Ada yang masukkan khinzir ke dalam pelancar.
Penceroboh angkasa lepas berlegar-legar di ruang ini,
menjatuhkan hapsikod kaca ke lantai.
Akhirnya, di hujung sini,
raja berdiri sambil mengetuk tukul kayunya.
Baginda menjerit, "Senyap!"
Namun dengan suara lelaki yang garau dengan loghat Zaman Pertengahan.
Seluruh istana terdiam.
Anda boleh dengar jarum terjatuh…
tapi bukan betul-betul.
"Buang kepala ini!", si raja menjerit.
Itulah yang menenangkan suasana. Semuanya kembali okey.
Tukang lawak mula berdiri, muzik pun diteruskan.
Semua orang sambung minum arak.
Kehidupan di istana kembali normal.
Tepat pada masa semua orang tiba-tiba mati kerana wabak.
Apa pun, begitulah kehidupan di istana saya.
Pernah tak terfikir tentang kehidupan anda?
Namun manusia tak boleh bersembunyi di sebalik dinding tebal
ketika perang suci berlaku di luar selamanya.
Agama sepatutnya menyatukan manusia secara harmoni dan aman,
tetapi ia berjaya memecah-belahkannya
seperti beruang di wad bersalin.
Namun, gereja ini dan yang lain tidak suka
kerana tahu seorang pencabar akan tiba.
Seterusnya, kita akan lihat cara artis dan cendekiawan generasi baru muncul
dan mencabar Tuhan untuk berlawan
ketika zaman yang digelar Zaman Pembaharuan oleh ahli sejarah.
Jadi, adakah lukisan ini sebenarnya bagus
atau ini salah satu perkara yang kita saja rasa bagus
kerana kita diberitahu ia bagus macam makanan laut?
Terjemahan sari kata oleh Rasheeqa Bahida